CELEX: 22014D0160
Language: mt
Date: 2014-09-25 00:00:00
Title: Deċiżjoni tal-Kumitat Konġunt taż-ŻEE Nru 160/2014 tal-25 ta' Settembru 2014 li temenda l-Anness I (Kwistjonijiet veterinarji u fitosanitarji) tal-Ftehim ŻEE [2015/1228]

30.7.2015   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 202/1
               
            DEĊIŻJONI TAL-KUMITAT KONĠUNT TAŻ-ŻEE
      Nru 160/2014
      tal-25 ta' Settembru 2014
      li temenda l-Anness I (Kwistjonijiet veterinarji u fitosanitarji) tal-Ftehim ŻEE [2015/1228]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Id-Direttiva ta' Implimentazzjoni tal-Kummissjoni 2014/22/UE tat-13 ta' Frar 2014 li temenda l-Anness IV tad-Direttiva tal-Kunsill 2006/88/KE fir-rigward tal-anemija infettiva tas-salamun (infectious salmon anaemia — ISA) (1) għandha tiġi inkorporata fil-Ftehim ŻEE.
               
            
                  (2)
               
               
                  Id-Deċiżjoni ta' Implimentazzjoni tal-Kummissjoni 2013/686/UE tal-25 ta' Novembru 2013 li temenda d-Deċiżjoni 2009/861/KE dwar miżuri ta' tranżizzjoni skont ir-Regolament (KE) Nru 853/2004 tal-Parlament Ewropew u tal-Kunsill fir-rigward tal-ipproċessar ta' ħalib mhux pastorizzat mhux konformi f'ċerti stabbilimenti tal-ipproċessar tal-ħalib fil-Bulgarija (2) għandha tiġi inkorporata fil-Ftehim.
               
            
                  (3)
               
               
                  Din id-Deċiżjoni tikkonċerna l-leġiżlazzjoni rigward kwistjonijiet veterinarji. Il-leġiżlazzjoni dwar kwistjonijiet veterinarji ma tapplikax għal-Liechtenstein sakemm l-applikazzjoni tal-Ftehim bejn il-Komunità Ewropea u l-Konfederazzjoni Svizzera dwar il-kummerċ fi prodotti agrikoli tiġi estiża għal-Liechtenstein, kif speċifikat fl-adattamenti settorjali tal-Anness I tal-Ftehim ŻEE. Għaldaqstant, din id-Deċiżjoni ma għandhiex tapplika għal-Liechtenstein.
               
            
                  (4)
               
               
                  L-Anness I tal-Ftehim ŻEE għandu għaldaqstant jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      Il-Kapitolu I tal-Anness I tal-Ftehim ŻEE jiġi emendat kif ġej:
      
                  1.
               
               
                  L-inċiż li ġej jiżdied fil-punt 8a (id-Direttiva tal-Kunsill 2006/88/KE) fil-Parti 3.1, il-punt 5a (id-Direttiva tal-Kunsill 2006/88/KE) fil-Parti 4.1 u l-punt 4a (id-Direttiva tal-Kunsill 2006/88/KE) fil-Parti 8.1:
                  
                              “—
                           
                           
                              
                                 32014 L 0022: Id-Deċiżjoni ta' Implimentazzjoni tal-Kummissjoni 2014/22/UE tat-13 ta' Frar 2014 (ĠU L 44, 14.2.2014, p. 45).”
                           
                        
            
                  2.
               
               
                  L-inċiż li ġej jiżdied fit-tieni inċiż (id-Deċiżjoni tal-Kummissjoni 2009/861/KE) fl-intestatura “L-arranġamenti tranżitorji stabbiliti fl-atti li ġejjin japplikaw.” fil-punt 17 (ir-Regolament (KE) Nru 853/2004 tal-Parlament Ewropew u tal-Kunsill) fil-Parti 6.1:
                  
                              “—
                           
                           
                              
                                 32013 D 0686: Id-Deċiżjoni ta' Implimentazzjoni tal-Kummissjoni 2013/686/UE tal-25 ta' Novembru 2013 (ĠU L 316, 27.11.2013, p. 50).”
                           
                        
            Artikolu 2
      It-testi tad-Direttiva ta' Implimentazzjoni 2014/22/UE u d-Deċiżjoni ta' Implimentazzjoni 2013/686/UE fil-lingwa Islandiża u dik Norveġiża, li jiġu ppublikati fis-Suppliment ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fis-26 ta' Settembru 2014, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*).
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, il-25 ta' Settembru 2014.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 44, 14.2.2014, p. 45.
      
         (2)  ĠU L 316, 27.11.2013, p. 50.
      
         (*)  L-ebda rekwiżiti kostituzzjonali ma huma indikati.